قاسم تقی زادہ :

ایران جلد تین سیٹلائٹ خلاء میں بھیجے گا

ایران کے وزیر دفاع نے کہا : ایران کے دفاعی پروگرام میں ترقی کا سلسلہ جاری ہے ۔

خبر کا کوڈ: ۴۳۷۷۸۳

تاریخ: ۲۹ بهمن ۲۰۱۸ - ۱۸:۲۲

رسا نیوز ایجنسی کی رپورٹ کے مطابق ایران کے وزیر دفاع اور لاجسٹک بریگیڈیئر ''قاسم تقی زادہ'' نے ملک کے جنوبی ساحلی علاقے بندرعباس میں بحریہ کی ایک تقریب کے موقع پر گفتگو کرتے ہوئے کہا : اسلامی جمہوریہ ایران اگلے چند مہینوں کے اندر تین نئے سیٹلائٹ خلاء میں بھیجے گا۔

انہوں نے وضاحت کی : نئے ایرانی سیٹلائٹوں کو اندرونی وسائل سے تیار کیا گیا ہے جنہیں خلاء کے مختلف حصوں میں بھیجا جائے گا۔

انہوں نے کہا : ایران کے دفاعی پروگرام میں ترقی کا سلسلہ جاری ہے اور اس وقت زمین سے زمین تک مار کرنے والے نہایت درستگی کے نظام سے لیس میزائل کی صلاحیت کو 2 ہزار کلومٹر تک بڑھایا گیا ہے۔

انہوں نے خلائی اور دفاعہ شعبوں میں وطن عزیز ایران کی ترقی اور بڑھتی ہوئی سائنسی قابلیت کا حویلہ دیتے ہوئے مزید کہا کہ اس وقت جدید آبدوز غدیر کی تیاری کے منصوبے میں ملک کی 10 جامعات اور 2 ریسرچ مراکز شریک ہیں۔

نائب ایرانی وزیر دفاع نے مزید کہا کہ اسلامی انقلاب کی چالیسویں سالگرہ کے موقع پر جدید ٹیکنالوجی اور سازوسامان کو متعارف کرایا جائے گا۔

انہوں نے اس بات پر زور دیا کہ ایران ہرگز جنگ کے آغاز میں پہل نہیں کرے گا تاہم ممکنہ خطرات کے پیش نظر دندان شکن جواب دینے کے لئے ہمہ وقت تیار ہوگا ۔/۹۸۹/ف۹۴۰/